Diari Oficial de la Generalitat Valenciana


Sumari del DOGV 5112, del 11-10-2005 (2005/9980)

RESOLUCIÓ de 16 de març de 2005, de la directora general del SERVEF, per la qual s'autoritza una transferència de crèdit entre Capítol I dels subprogrames 322.51, Foment d'Ocupació i 322.54, Inserció laboral. Expedient modificació: 31.004/2005.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/9980


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 16 de març de 2005, de la directora general del SERVEF, per la qual s'autoritza una transferència de crèdit entre Capítol I dels subprogrames 322.51, Foment d'Ocupació i 322.54, Inserció laboral. Expedient modificació: 31.004/2005. [2005/S9980]
  
La Llei 14/2004, de 29 de desembre, de Pressupostos de la Generalitat Valenciana per a l'exercici 2005, per la qual s'aprova el pressupost del SERVEF, preveu la dotació per a despeses de personal dels diferents subprogrames gestionats per aquest organisme.
  
En el càlcul d'aquestes despeses s'hi inclouen les de determinat personal, que es finançaran amb els fons procedents de l'INEM que s'assignen per a la modernització dels servicis públics d'ocupació destinats entre altres fins a increment de mitjans humans.
  
La Direcció General d'Ocupació i Inserció Laboral, a la vista de les diverses convocatòries d'ajudes destinades al foment d'ocupació que té previst escometre en el present exercici, i davant de l'escassetat de recursos personals que puguen atendre la gestió dels expedients d'ajudes, planteja la necessitat d'efectuar diverses contractacions laborals.
  
El Servici de Gestió de Personal i Nòmines ha posat de manifest que no hi ha crèdit, amb finançament de l'INEM, en el capítol I del subprograma 322.51, Foment d'Ocupació, per la qual cosa proposa una redistribució d'aquestos fons que implica una transferència de crèdits de la dotació financera de l'article 19 entre els subprogrames 322.51, Foment d'Ocupació i 322.54, Inserció Laboral, sense alterar la finalitat prevista en la destinació dels citats fons ni superar el total de l'assignació en el conjunt del pressupost del SERVEF.
  
La totalitat del finançament de la modificació proposada correspon a l'aportació de l'INEM.
  
Per tot això, vist l'informe favorable de data 15 de març de 2005, de la Intervenció Delegada en el SERVEF, i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; l'article 17 de la Llei 14/2004, de 29 de desembre, de Pressupostos de la Generalitat Valenciana per a l'exercici 2005, i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
  
Autoritzar la següent transferència de crèdit entre l'article 19 del subprograma 322.54 al mateix article del subprograma 322.51, finançada amb aportació de l'INEM i per un import de 103.162,00 euros, d'acord amb el detall següent:
  
Aplicacions pressupostàries de despesa que augmenten: Import:
  
24.00.09.2328.91846.21 + 103.162,00 €
  
Aplicacions pressupostàries de despesa que disminueixen: Import:
  
44.77.87.2954.75260.66 - 103.162,00 €
  
València, 16 de març de 2005.- La directora general del Servici Valencià d'Ocupació i Formació: Ana Encabo Balbín.